Alhaji Abubakar Imam O.B.E, C.O.N, L.L.D, (Hon.) N.N.M.C, shahararren marubucin Hausa ne wanda ya wallafa littattafan Hausa da dama, cikinsu akwai irinsu Magana Jari Ce, Ruwan Bagaja da sauransu. Marubucin ya samu shahara a Duniyar Nazarin Harshen Hausa. Ya zamo edita na farko na jaridar Arewa, Gaskiya Ta Fi Kwabo yanzu haka a na nazarin wallafe-wallafen da ya yi a manya da kananan makarantu a Nijeriya. Abubakar Imam shine marubucin littattafan Hausa na farko a karni na( 20), a tsakanin watan Afrilu zuwa watan Augusta na shekara ta (1934). An haifi Alhaji Dr. Abubakar Imam, O.B.E; C.O.N.; LL.D (Hon.) N.N.M.C. a Cikin shekara ta 1911 a cikin garin Kagara sa'an nan tana cikin lardin Kontagora, yanzu kuwa Jihar Neja. Ya yi makarantar horarwa wato Katsina Training College,kuma ya kama aikin malanta a Makarantar Midil ta Katsina a shekara ta ( 1932), Yana da shekara( 22 ), ya rubuta 'Ruwan Bagaja'.